સેલ્ફીના કારણે હમણાં જ દીવમાં એક દુર્ઘટના ઘટી હતી. ગુજરાતના યુવાનો માટે દીવ એ હરવાફરવા માટે જાણીતું સ્થળ છે. થોડાક દિવસ પહેલાં જ અહીં ફરવા આવેલા અમદાવાદના ચાર વિદ્યાર્થીઓના એક ગ્રૂપને સેલ્ફી લેવાનો ક્રેઝ મોંઘો પડ્યો હતો. અમદાવાદની એક કૉલેજમાંથી ડિપ્લોમા એન્જિનિયરીંગનો અભ્યાસ કરતા ચાર યુવાનો હર્ષિલ ચંદારાણા, વત્સલ કનાડા, યોહાન તાવડિયા અને બ્રિજેશ દીવ ફરવા પહોંચ્યા હતા. ર૪ જૂને બપોરે તેઓ ચક્રતીર્થ બીચ પર ફરવા નીકળ્યા ત્યારે તેમને દરિયાના પાણીમાં ઊભા રહી સેલ્ફી લેવાનો શોખ જાગ્યો.